
Na temelju  odredbe članka 30. a stavka 2.  Zakona o područjima  županija, gradova i općina u Republici Hrvatskoj ( „Narodne novine“  br. : 86/06, 125/06, 16/07, 46/10, 95/08, 145/2010, 37/13, 44/13, 45/13, 110/15), članka 35. stavka 1.  točke  6. Zakona o lokalnoj i područnoj (regionalnoj) samoupravi  ("Narodne novine" br. 33/01, 60/01, 129/05, 109/07, 36/09, 125/08, 36/09,150/11,  144/12, 123/17,  98/19,   144/20),     članka 29.Statuta  Općine Bogdanovci  ( „Službeni vjesnik“  Vukovarsko-srijemske županije br. 04/21 i 21/22),  Općinsko vijeće Općine Bogdanovci na svojoj 32.sjednici održanoj dana 30.10.2023. donijelo je:

ODLUKU
o
dobrovoljnom stvarnom spajanju Općine Bogdanovci 
s Gradom Vukovarom

I.

Ovom Odlukom jedinica lokalne samouprave Općina Bogdanovci izražava namjeru i predlaže dobrovoljno stvarno spajanje s jedinicom lokalne samouprave Gradom Vukovarom. 

II.

Nova jedinica lokalne samouprave koja nastane spajanjem je grad i nosi naziv: Grad Vukovar, sa sjedištem u Vukovaru, Dr. Franje Tuđmana 1.

III.
Ovom Odlukom Općina Bogdanovci daje suglasnost za prijenos sve svoje imovine te prava i obveza na jedinicu lokalne samouprave koja nastane spajanjem, opisane u točki II. ove Odluke.


IV.

Ova Odluka stupa na snagu osmog dana od objave u (službenom glasilu).

KLASA: 024-01/23-01/06
URBROJ: 2196-8-01/01-23-01
U Bogdanovcima, 30.10.2023.

                                                                                                     Predsjednica Općinskog vijeća
                                                                                   Anamarija Savić Bajac, bacc.admin.publ. 




OBRAZLOŽENJE
Pravni temelj:

Zakon o područjima  županija, gradova i općina u Republici Hrvatskoj ( „Narodne novine“  br. : 86/06, 125/06, 16/07, 46/10, 95/08, 145/10, 37/13, 44/13, 45/13 i , 110/2015) (u daljnjem tekstu Zakon)
Obrazloženje:
Vijećnici Općine Bogdanovci koji participiraju u općinskom vijeću općine Bogdanovci pokrenuli su inicijativu za spajanje Općine Bogdanovci s Gradom Vukovarom.
Naime, Općina Bogdanovci koju čine naselja Bogdanovci, Petrovci i Svinjarevci do 1991.g. bila je u sastavu nekadašnje Općine Vukovar, te i danas terotorijalno graniče.
Neupitno je da mještani Općine Bogdanovci gravitiraju Gradu Vukovaru, budući da se određene institucije koje su od životne važnosti mještanima Općine Bogdanovci nalaze upravo u Gradu Vukovaru.
U svrhu navedene inicijative i namjere spajanja Općine Bogdanovci i Grada Vukovara održane su javne tribine u prosincu 2022. godine i siječnju 2023. godine u naseljima Općine Bogdanovci, točnije u mjestima Bogdanovci, Petrovci i Svinjarevci.
Sukladno članku 31. Zakona, predlagatelji svake područne promjene dužni su pribaviti, osim mišljenje građana i očitovanje županijske skupštine na čijem se području  nalazi jedinica lokalne samouprave na koju se promjena odnosi, te sukladno članku 32. Zakona pribaviti prethodnu suglasnost Vlade Republike Hrvatske na predloženu područnu promjenu.

